અને મશીન મારફતે અમુક દબાણે હવા પંપ થઈ. મારી ડાબી કિડનીમાં દુખાવો ઊપડ્યો. ડાબી કિડનીનો લોહી-પુરવઠો બંધ થઈ ગયો હતો. એના જ્ઞાનતંતુઓ ચિલ્લાઈ ઊઠ્યા. મગજને વિનંતી કરી કે કંઈક કરો. અમે મરી રહ્યા છીએ. હૃદયરોગનો હુમલો આવે ત્યારે જેવો દુખાવો થાય એવો જ દુખાવો અહીં થાય. ફર્ક ફક્ત જગ્યાનો હોય છે. મગજે કિડનીના જ્ઞાનતંતુઓની વિનંતી સ્વીકારી નહીં. દર્દ ચાલુ રહ્યું. દોઢ મિનિટ સુધી મેં સહન કર્યું. છૂટકો ન હતો. દોઢ મિનિટ પછી હવા પાછી ખેંચી લેવાઈ. લોહીનો પુરવઠો ચાલુ થયો. કિડની શાંત થઈ અને હું પણ. મોહન કહે, દસ મિનિટ પછી આ જ પ્રક્રિયા ફરીથી કરવાની છે. મને થયું, મરી ગયા. પણ હસતું મોઢું રાખીને કહ્યું : ‘નો પ્રોબ્લેમ.’